«ՓՄՁ Համագործակցության Ասոցիացիա» հասարակական կազմակերպությունը ստեղծվել է 2014 թվականին՝ ՀՀ-ում գործող կամ նոր ստեղծվող փոքր և միջին ձեռնարկատերերի շահերի պաշտպանության, վերջիններիս օժանդակելու իրենց գործունեությունն իրականացնելու համար: Կազմակերպությունը կառավարվում է Խորհրդի կողմից և համագործակցում է մի շարք կազմակերպությունների հետ, ում միջոցով պատրաստ է տրամադրել անվճար խորհրդատվություն գործարարներին իրենց բիզնեսի կառավարման ժամանակ: Մեր առաքելությունն է աջակցել փոքր և միջին ձեռնարկություններին, պաշտպանել նրանց իրավունքները, ՓՄՁ-ներին վերաբերող օրենսդրության բարելավման նպատակով հանդես գալ օրենսդրական փոփոխությունների առաջարկով, իրազեկման նպատակով անդամների շրջանակներում կազմակերպել հանդիպումներ, քննարկումներ և սեմինարներ: Մեր նպատակներն են՝ Փոքր և միջին ձեռնարկատիրության և ընդհանուր բիզնես միջավայրի բարելավում, Պետության կողմից իրականացվող բարեփոխումներին աջակցության ապահովում և պետական մարմինների հետ համագործակցության իրականացում, Պետություն-մասնավոր հատված երկխոսության ապահովում, ՓՄՁ մրցունակության բարձրացում, Տեղական և միջազգային շուկաներում ՓՄՁ ինտեգրում: